Έλλη Κοκκίνου

Η **Έλλη Κοκκίνου** (Αθήνα, 24 Ιουλίου 1970) είναι Ελληνίδα λαϊκή τραγουδίστρια. Είναι γνωστή για τη δυνατή φωνή της και τις επιτυχημένες δισκογραφικές κυκλοφορίες της στον χώρο της λαϊκής και σύγχρονης ελληνικής μουσικής. Ξεκίνησε την καριέρα της τη δεκαετία του 1990 και έχει συνεργαστεί με σημαντικούς συνθέτες και στιχουργούς της ελληνικής μουσικής σκηνής, όπως ο Φοίβος, με τον οποίο δημιούργησε μερικά από τα μεγαλύτερα της hits.

## Καριέρα
Στις 14 Μαρτίου του 2010, σε εκπομπή που έγινε από τον τηλεοπτικό σταθμό Alpha για τις 30 Εμπορικές Ελληνίδες τραγουδίστριες από το 1960 μέχρι και το 2010, η Έλλη βρέθηκε στο νούμερο 27. Στη δισκογραφία της περιλαμβάνονται επιτυχημένα άλμπουμ όπως τα «Στο Κόκκινο», «Sex», «Ειλικρινά» και «Τα Γενέθλιά Μου», με συνολικές πωλήσεις που ξεπερνούν τα 275.000 αντίτυπα στην Ελλάδα. Η Κοκκίνου έχει καταφέρει να καθιερωθεί ως μία από τις πιο δημοφιλείς Ελληνίδες τραγουδίστριες της σύγχρονης εποχής, ενώ συνεχίζει να εμφανίζεται σε μουσικές σκηνές και τηλεοπτικές παραγωγές.

Έχει συνεργαστεί με πολλούς καλλιτέχνες, όπως: Άννα Βίσση, Γιάννης Γρόσης, Δέσποινα Βανδή, Γλυκερία, Γιάννης Ξανθόπουλος, Μιχάλης Ρακιντζής, Πασχάλης Τερζής, Σάκης Ρουβάς, Τόλης Βοσκόπουλος, Θάνος Πετρέλης, Νατάσα Θεοδωρίδου, Νίκος Οικονομόπουλος, Γιώργος Τσαλίκης, Βασίλης Καρράς, Γιώργος Μαζωνάκης και Καλομοίρα. 

 

### 1998-2000: Πρώτα Χρονιά
Το 1996, η Κοκκίνου συνεργάστηκε για πρώτη φορά με τη Sony Music Greece και τον Νοέμβριο του 1998 κυκλοφόρησε το πρώτο της cd single με τίτλο *Κάποια Μέρα* που αποτελείται από δύο τραγούδια. Η μουσική ήταν του Αντώνη Βαρδή και οι στίχοι είχαν γραφτεί από τη Γιούλα Γεωργίου στο "Κάποια Μέρα" και από τον Μάνο Τσιλιμίδη στο "Όσο Κι Αν Πεθαίνω". Την ίδια χρονιά ερμήνευσε μαζί με τη Χριστίνα Αργύρη το θεματικό τραγούδι της ταινίας της DreamWorks, Ο Πρίγκιπας Της Αιγύπτου, με τίτλο "Τη πίστη αν βρεις" ως Σεπφώρα. Το Μάιο του 1999 κυκλοφόρησε το πρώτο της προσωπικό άλμπουμ με τίτλο *Επικίνδυνα Παιχνίδια* που αποτελείται από δεκαέξι τραγούδια, δεκα τέσσερα καινούργια και δύο από το cd single που προηγήθηκε, από διάφορους δημιουργούς. Τον Ιούλιο του 2000, κυκλοφόρησε το δεύτερο της προσωπικό άλμπουμ με τίτλο *Ανδρική κολώνια*, ο οποίος συγκέντρωσε 20.000 πωλήσεις. Τη μουσική των τραγουδιών υπέγραψε ο Κωνσταντίνος Παντζής και τους στίχους η Ναταλία Γερμανού, η Εύη Δρούτσα και η Νίκη Σπυροπούλου. 

### 2002-2006 Συνεργασία με τον Φοίβο
Το 2002, η Κοκκίνου έφυγε από το δυναμικό της Sony Music και μετακόμισε στην εταιρία της Heaven Music. Από τότε ξεκίνησε η συνεργασία της με το συνθέτη και παραγωγό Φοίβο. Αποτέλεσμα της συνεργασίας αυτής ήταν το τρίτο άλμπουμ της με τίτλο *Στο κόκκινο* που κυκλοφόρησε το Μάιο του 2003 και αποτελείται από δεκατρία καινούργια τραγούδια σε μουσική και στίχους του Φοίβου, εκτός από τα τραγούδια "Είμαι καλά" και "Θέλω τόσα να σου πω" όπου τους στίχους έγραψε η Ναταλία Γερμανού και τα "Φίλα με" και "Χαρταετός" όπου τους στίχους έγραψε ο Βαγγέλης Κωνσταντινίδης. Πολύ σύντομα κέρδισε χρυσή διάκριση και ξεπερνώντας τις 40.000 πωλήσεις έφτασε τη πλατινένια. 
Το 2004, η Κοκκίνου και ο Γιώργος Μαζωνάκης συνεργάστηκαν για το τραγούδι "Το Gucci των Masai", το οποίο βρισκόταν στο Top-10 των καλύτερων τραγουδιών. Μετά από αυτή της την επιτυχία, η Sony Music κυκλοφόρησε ένα Best Of Cd με τις καλύτερες επιτυχίες της με τίτλο *Παραδίνομαι*. Μετά από αυτή τη πλατινένια της επιτυχία, τον Οκτώβριο της ίδιας χρονιάς επανακυκλοφόρησε το άλμπουμ *Στο κόκκινο* με τίτλο *Στο κόκκινο: Platinum edition*, το οποίο περιείχε όλα τα προηγούμενα τραγούδια του δίσκου μαζί με 4 καινούργια και ένα ντουέτο με τον Γιώργο Τσαλίκη, καθώς και ένα DVD. Μαζί με την επανακυκλοφόρηση, το άλμπουμ της κατάφερε να γίνει δυο φορές πλατινένιο μαζί με τις πρώτες πωλήσεις, αγγίζοντας τις 80.000 πωλήσεις.  Στις 14 Απριλίου του 2005 βραβεύτηκε ως Καλύτερη Διεθνή Πρωτοεμφανιζόμενη Τραγουδίστρια (Best New International Artist) στη Τουρκία για το άλμπουμ της, *Στο Κόκκινο*.
Το Νοέμβριο του 2005 κυκλοφόρησε το τέταρτο άλμπουμ της με τίτλο *Sex*, το οποίο έγινε χρυσό ξεπερνώντας τις 20.000 πωλήσεις και αποτελείται από έντεκα καινούργια τραγούδια και ένα outro. Στη πορεία κέρδισε κι αυτό πλατινένια διάκριση και στις 16 Νοεμβρίου του 2006 επανακυκλοφόρησε με τίτλο *Κι Άλλο... Platinum Edition*, όπου κι αυτό περιείχε τα προηγούμενα τραγούδια του δίσκου μαζί με τρία καινούργια και ένα ντουέτο μαζί με τον Θάνο Πετρέλη, καθώς και ένα DVD. Μαζί με την επανακυκλοφόρηση, και αυτό το άλμπουμ έγινε πλατινένιο φτάνοντας τις 40.000 πωλήσεις συνολικά και μάλιστα εμπεριέχει και τη γαλλική έκδοση του "Sex" όπου παρουσίασε για πρώτη φορά στα Mad Video Music Awards 2006. Εμφανίστηκε, επίσης, στον πρώτο κύκλο της κωμικής σειράς του Mega, Το Κόκκινο Δωμάτιο, στο 17ο επεισόδιο ("Η Ντίβα" / Α' Προβολή: 09/02/2006) υποδυόμενη την Ελίνα Αλιέντη, μια Ελληνίδα τραγουδίστρια του εξωτερικού που επέστρεψε στην Ελλάδα για τον νέο της δίσκο, κυνηγημένη από έναν άγνωστο αλλά ματαιόδοξο δολοφόνο.

### 2007-2009: Επιστροφή στην Sony, Album: Ειλικρινά

Τον Απρίλιο του 2007 η Κοκκίνου αποχώρησε από τη Heaven Music, λήγοντας και τη συνεργασία της με το Φοίβο, και επέστρεψε ξανά στη Sony Music. Τον Οκτώβριο της ίδια χρονιάς Στις 11 Οκτωβρίου του 2007 κυκλοφόρησε το πέμπτο άλμπουμ της με τίτλο *Ειλικρινά*. Ο δίσκος βρέθηκε στη 2η θέση των ελληνικών charts, καθώς και το τραγούδι "Λυπάμαι Ειλικρινά" βρέθηκε στη 2η θέση των ελληνικών ραδιοφώνων. Ο δίσκος κέρδισε χρυσή διάκριση ξεπερνώντας τις 15.000 πωλήσεις.  
  
Τον δίσκο υπέγραψαν μουσικά ο Δημήτρης Κοντόπουλος, ο Τάσος Παναγής (ο οποίος έγραψε τα επτά από τα έντεκα τραγούδια), ο Τόνυ Κονταξάκης, ο Βασίλης Γαβριηλίδης και ο Γιάννης Κυφωνίδης, και στιχουργικά η Βίκυ Γεροθόδωρου, ο Χρήστος Καντζέλης, ο Γιάννης Ρεντούμης, ο Νίκος Γρίτσης, ο Θάνος Παπανικολάου και η Ελένη Γιαννατσούλια. Το Νοέμβριο του 2008 κυκλοφόρησε το τραγούδι "Μη Τα Παρατάς", σε μουσική του Δημήτρη Κοντόπουλου, για το remake της ελληνικής ταινίας, Ο Ηλίας Του 16ου.

### 2010-2014: Επιστροφή στον Φοίβο, Τα Γενέθλια μου
Το φθινόπωρο του 2009 αποχώρησε απο τη Sony Music και ακολούθησε τον Φοίβο στη καινούργια του εταιρεία, The Spicy Effect. Αμέσως ξεκίνησε η προετοιμασία για τη νέα της δισκογραφική δουλειά. Στις αρχές του 2010 κυκλοφόρησε το νέο της single "Όντως" σε συνεργασία με τον rapper, Υποχθόνιο. 
Τον Μάρτιο του 2010 κυκλοφόρησε η remix έκδοση του "Όντως" και στις 30 Απριλίου το νέο της single με τίτλο "Αποχωρώ". Τα τραγούδια είχαν θερμή υποδοχή στο YouTube με χιλιάδες προβολές. Τη χειμερινή σεζόν 2010-11, εμφανίζονταν με τον Βασίλη Καρρά, αρχικά στο FIX στη Θεσσαλονίκη και έπειτα στο TEATRO στην Αθήνα. Αποτέλεσμα αυτής της συνεργασίας ήταν το ντουέτο με τίτλο "Δε Τη Παλεύω" σε μουσική και στίχους του Φοίβου, το οποίο κυκλοφόρησε στις 19 Οκτωβρίου του 2010, κι αυτό ως digital single στο YouTube.

Στις 26 Οκτωβρίου του 2010 ανακοινώθηκε επίσημα από το τηλεοπτικό κανάλι Alpha ο ρόλος της ως κριτής στον δεύτερο κύκλο της εκπομπής *Greek Idol*, το οποίο ξεκίνησε τον Φεβρουάριο του 2011. Στις 25 Φεβρουαρίου κυκλοφόρησε το επόμενο της single με τίτλο "Ερωτεύτηκα", ενώ στον τελικό του ριάλιτι παρουσίασε για πρώτη φορά τη remix έκδοση του τραγουδιού, αλλά και το καινούργιο της τραγούδι με τίτλο "Τα γενέθλιά μου", το οποίο κυκλοφόρησε στις 21 Ιουνίου. Στις 09 Δεκεμβρίου του 2011 κυκλοφόρησε το καινούργιο της άλμπουμ με τίτλο *Τα γενέθλιά μου*, το οποίο έγινε δύο φορές πλατινένιο φτάνοντας τις 25.000 πωλήσεις και αποτελείται από έντεκα τραγούδια.
Τον Σεπτέμβριο του 2012, μετά από την υποστήριξη 160.000 ψήφων απ' όλο τον κόσμο, η Έλλη κατέκτησε το βραβείο "Καλύτερο Τραγούδι στα Βαλκάνια για την Ελλάδα το 2011" στα "Balkan Awards 2011" για το τραγούδι "Ερωτεύτηκα". Στις 15 Οκτωβρίου του 2012 κυκλοφόρησε το νέο της single με τίτλο "Καρδιά από γυαλί " σε μουσική και στίχους του Φοίβου. Στις 09 Οκτωβρίου του 2013 κυκλοφόρησε το νέο της single με τίτλο "Καληνύχτα" και στις 09 Ιουνίου του 2014 κυκλοφόρησε ένα ακόμη νέο single με τίτλο "Μάτια Κλειστά". Ήταν το τελευταίο τραγούδι από δισκογραφική εταιρία Spicy καθώς έληξε το συμβόλαιό της με την δισκογραφική εταιρία και επέλεξε να μην το ανανεώσει και να διακόψει ξανά την συνεργασία της με τον Φοίβο.

### 2015 - 2021: Αυτή Είμαι Εγώ, Τα Συναισθήματα Μου, Cobalt Music
Τον Μάρτιο του 2015 ανακοινώθηκε πως η Κοκκίνου ανήκει στο δυναμικό της Cobalt Music. Αποτέλεσμα της νέας συνεργασίας ήταν το νέο της single "Ας Φταίω Πάντα Εγώ", μια ροκ μπαλάντα σε μουσική του Τόνυ Μαυρίδη και στίχους Ευαγγελίας Καραμπατζάκη και Σπύρου Βροχίδη, το οποίο κυκλοφόρησε τη 1η Απριλίου του 2015 με βίντεο κλιπ. Το 2016 κυκλοφόρησε άλλα τρία νέα singles τα οποία έκαναν μια αξιοπρεπή πορεία στο ραδιόφωνο και στο YouTube. Δεύτερο single της χρονιάς ήταν το "Μακάρι", μια αισθαντική ποπ μπαλάντα σε μουσική Βασίλη Γαβριηλίδη και στίχους Θάνου Παπανικολάου, που κυκλοφόρησε τη 1η Φεβρουαρίου. Τρίτο single ήταν το τραγούδι "Το χαμόγελο σου", μια ελαφρολαϊκή ρούμπα με έθνικ ήχο σε μουσική Παναγιώτη Μπρακούλια και στίχους Γρηγόρη Βαξεβανέλη, το οποίο κυκλοφόρησε στις 06 Ιουνίου. Τέταρτο single ήταν το "Ο θεός είναι γυναίκα", ένα ποπ dance κομμάτι σε μουσική Βασίλη Γαβριηλίδη και στίχους Θάνου Παπανικολάου, το οποίο κυκλοφόρησε στις 03 Οκτωβρίου.
Τον Μάρτιο του 2017 ανακοινώθηκε ότι η Κοκκίνου θα βρίσκεται στη κριτική επιτροπή του σόου μεταμφιέσεων, Your Face Sounds Familiar, το οποίο προβάλλεται από τους τηλεοπτικούς δέκτες του ΑΝΤ1 με παρουσιάστρια τη Μαρία Μπεκατώρου. Τον Ιούνιου του ίδιου έτους κυκλοφόρησε τη νέα της ολοκληρωμένη δισκογραφική δουλειά από τη Cobalt Music και συνολικά έβδομο άλμπουμ της, με τίτλο *Αυτή είμαι εγώ*. Ο δίσκος περιέχει δέκα τραγούδια, με έξι καινούργια τραγούδια και τα τέσσερα singles που προηγήθηκαν. Αν και δε σημείωσε μεγάλη επιτυχία ως προς τις πωλήσεις του και τις προβολές στο YouTube, σε σχέση με τις προηγούμενες δουλειές της, κράτησε μια αξιοπρεπή πορεία στα ραδιόφωνα. Στις 11 Ιουνίου του 2018, έναν χρόνο μετά τη κυκλοφορία του τελευταίου άλμπουμ, κυκλοφόρησε το νέο της single με τίτλο "Όλα λάθος" μαζί με βίντεο κλιπ σε σκηνοθεσία Βαγγέλη Τσαουσόπουλου. Η μουσική ανήκει στον ισραηλινό συνθέτη, Doron Medalie, και οι ελληνικοί στίχοι στη Βίκυ Γεροθόδωρου.
Στις 3 Δεκεμβρίου του 2018, η Έλλη κυκλοφόρησε το single με τίτλο "Ξημερώματα Σαββάτου", μια ερωτική ποπ μπαλάντα σε μουσική Γιάννη Φρασέρη και στίχους Βασίλη Γιαννόπουλου, μαζί με βίντεο κλιπ σε σκηνοθεσία Βαγγέλη Τσαουσόπουλου. Την άνοιξη του 2019 θα συνεργαστεί επί σκηνής με τον Νότη Σφακιανάκη και τους Going Through στο CLUB VOGUE στην Θεσσαλονίκη. Στις 24 Ιουνίου του 2019 κυκλοφορεί το τρίτο της single με τίτλο "Τάξε μου", σε μουσική Γιάννη Φρασέρη και στίχους Αλέξανδρου Ελευθεριάδη, το οποίο συνέχισε την επιτυχία μαζί με τα προηγούμενα singles, μαζί με βίντεο κλιπ σε σκηνοθεσία Γιώργου Μπενιουδάκη. Στις 3 Απριλίου του 2020 κυκλοφόρησε το single μαζί με τίτλο "Να την αγαπάς", μια ελαφρολαϊκή ρούμπα σε μουσική Χρήστου Σαντικάι και στίχους Γρηγόρη Βαξεβανέλη, μαζί με βίντεο κλιπ σε σκηνοθεσία Βαγγέλη Τσαουσόπουλου. Στις 15 Ιανουαρίου του 2021 κυκλοφόρησε το νέο της single με τίτλο "Τι Έχω Τραβήξει", σε μουσική Γιώργου Κακοσαίου και στίχους Νίκου Σαρρή, μαζί με βίντεο κλιπ, το οποίο σκηνοθέτησε ο Βαγγέλης Τσαουσόπουλος. Πρόκειται για ένα ελαφρολαϊκό ζεϊμπέκικο που αποτελεί τον προάγγελο της νέας δισκογραφικής δουλειάς της Κοκκίνου. Το Φεβρουάριο του 2021 κυκλοφόρησε το νέο άλμπουμ με τίτλο: *Τα συναισθήματα μου* και περιέχει δέκα τραγούδια. Τη μουσική των τραγουδιών υπογράφουν ο Χρήστος Σαντικάι, ο Γιάννης Φρασέρης, ο Γιώργος Κακοσαίος, ο Doron Medalie και τους στίχους των τραγουδιών υπογράφουν ο Γρηγόρης Βαξεβανέλης, ο Βαγγέλης Κωνσταντινίδης, ο Βασίλης Γιαννόπουλος, ο Νίκος Σαρρής και η Βίκυ Γεροθόδωρου.

### 2022: Μεταγραφή στη Panik Records, και νέα Singles
Έλλη Κοκκίνου μετά Από 7 Χρόνια στην Δισκογραφική εταιρία Cobalt Music. Υπέγραψε συμβόλαιο συνεργασίας με την Panik Records. Και 1η Απριλίου κυκλοφορεί το νέο της τραγούδι με τίτλο "Μου Χει Στοιχίσει" . https://newsbase.gr/i-elli-kokkinoy-stin-oikogeneia-tis-panik-records-1261534.html    

Στις 24 Οκτωβρίου κυκλοφορεί το νέο της τραγούδι με τίτλο" Για Φαντάσου" το οποίο είναι μια ανεβαστική ρούμπα. https://panikmusic.gr/elli-kokkinou-gia-fantasou-neo-tragoudi/

22 Ιουνίου κυκλοφορήσε το νέο της τραγούδι με τίτλο "Πάμε Γι Αλλά" σε μουσική και στίχους των Τάσου Λυμπέρη & Παναγιώτη Μπρακούλια.

Στις 2 Φεβρουαρίου 2024 κυκλοφορεί ένα νέο Single "Μισοτελειωμένη" σε μουσική του Βασίλη Γαβριηλίδη και στίχους της Αγγελικής Μακρυνιώτη. Και ολοκλήρωσε την συνεργασία της με την Panik Records. 

### 2025: Η Νέα Συνεργασία Με Τον Φοίβο, Spicy, Νέα Τραγούδια!
1η Απριλίου 2025 η Έλλη Κοκκίνου ανακοίνωσε σε live Story μέσω των social media, ξανά την συνεργασία της μαζί με τον Φοίβο και την μεταγραφή της στην Δισκογραφική εταιρία Spicy Music, μετά απο 11 χρόνια. https://musicpress.gr/i-elli-kokkinou-kai-o-foivos-xana-mazi-11-chronia-meta/ 
Στις 5 Μαΐου κυκλοφορήσε το ολοκαίνουριο τραγούδι "Δε Σε Αφορά" Σε μουσική και στίχους του Φοίβου απο την Spicy Music και 2.5 μήνες αργότερα συγκεκριμένα στις 21 Ιουλίου κυκλοφόρησαν άλλο ένα νέο τραγούδι "Κάποια Που Δεν Αγαπάς"   Ένα μοντέρνο καρσιλαμά. Ενώ λίγες μέρες αργότερα κυκλοφόρησε και το Remix του "Δε Σε Αφορά"

## Δισκογραφία

### Albums

### CD Singles

### Digital Singles

### Best of

### DVD

## Παραπομπές


## Εξωτερικοί σύνδεσμοι
* 

Κατηγορία:Ελληνίδες τραγουδίστριες
Κατηγορία:Απόφοιτοι του Κολλεγίου Βακαλό
Κατηγορία:Λαϊκοί τραγουδιστές